29/06/2021 | Administración LocalMunicipal
San Sadurniño
Convocatoria dunha praza de técnico/a de xestión, mediante promoción interna

A Xunta de Goberno Local do Concello de San Sadurniño en sesión do 21 de xuño de 2021, aprobou as Bases para a provisión dunha praza de técnico/a de xestión, mediante promoción interna. As solicitudes para tomar parte no proceso selectivo, conforme ao modelo que figura como Anexo II das Bases, dirixiranse á Alcaldía do Concello de San Sadurniño, e presentaranse no prazo de 20 días naturais contados a partir do seguinte ao da publicación do anuncio da convocatoria no BOE. O texto completo das Bases de que se trata é o seguinte: O obxecto desta convocatoria é a selección dunha praza de persoal funcionario de carreira da praza de técnico ou técnica de xestión, da Administración xeral Grupo A, Subgrupo A2, escala da Administración xeral, subescala de xestión, por promoción interna. Datos en RPT: · Denominación: Técnico/a de xestión · Nivel de destino: 26 · Complemento específico: 85,10 puntos As funcións a desenvolver na praza de técnico ou técnica de xestión serán, en termos xenéricos, as contempladas na RPT: Xestión da contabilidade municipal. Control dos servizos de recadación municipal. Xestión de Recursos Humanos, nóminas e seguimento do sistema de control horario municipal. Xestión operativa da función de tesourería ó abeiro do Real Decreto 128/2018 e do RD 10/2015. Responsable administrativo da solicitude, xestión, seguimento e xustificación de subvencións municipais. Elaboración de informes económico financeiros, en apoio de Secretaría – Intervención. Apoio á Secretaría – Intervención a través da posibilidade de ser nomeado accidental. Responsable da xestión do Padrón e da remisión da información estatística, en colaboración co equipo administrativo. Redacción de documentos, normas e circulares sobre os ámbitos de exercicio das funcións. Funcións administrativas xerais. Outras funcións directamente relacionadas coa Área que lle poidan ser encomendadas polo seu superior xerárquico. Segundo os artigos 55 do Real decreto lexislativo 5/2015 polo que se aproba o texto refundido da Lei do estatuto básico do empregado público e 49 da Lei 2/2015 do emprego público de Galicia, a selección de persoal funcionario de carreira ao servizo desta Administración realizarase mediante procedementos que respectarán en todo caso os principios de igualdade, mérito, capacidade, publicidade e libre concorrencia. O sistema de selección será o de concurso-oposición. o Para ser admitidas ao proceso selectivo as persoas aspirantes deberán reunir os seguintes requisitos: · Ter a nacionalidade española, sen prexuízo de ter calquera outra nacionalidade que lle permita ó acceso ao emprego público de conformidade co disposto no artigo 52 da Lei 2/2015 do emprego público de Galicia. · Posuír a capacidade funcional para o desempeño das tarefas. · Ter feitos os dezaseis anos e non exceder, no seu caso, a idade máxima de xubilación forzosa. · Non ter sido separado, mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario, ou para exercer funcións similares ás que desempeñaban no caso do persoal laboral, do cal a persoa foi separada ou inhabilitada. No caso de nacionais doutros estados, non estar inhabilitado ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. · Estar en posesión do título de diplomado, grao ou equivalente, ou estar en condicións de obtelo na data en que remate o prazo de presentación das instancias. · Ser persoal funcionario de carreira do Concello de San Sadurniño, pertencente ao grupo C1, Escala de Administración Xeral, Subescala Administrativa. · Ter polo menos unha antigüidade no grupo de procedencia de 2 anos, de acordo co establecido no art.18.2 do RDL 5/2015, polo que se aproba o texto refundido da Lei do Estatuto Básico do Empregado Público. o Todos os requisitos establecidos na base 3.1 deberán posuírse no día da finalización do prazo de presentación de solicitudes, manterse durante todo o proceso de selección e acreditar o seu cumprimento como requisito previo imprescindible para poder ser nomeado. o As persoas interesadas en participar no proceso selectivo deberán achegar a súa solicitude debidamente cuberta durante o prazo de 20 días naturais contados a partir do seguinte ao da publicación do anuncio da convocatoria no BOE no modelo oficial que figura no Anexo 2 e que tamén se facilitará por este Concello no Rexistro xeral ou na páxina web municipal. o As solicitudes dirixiranse á Alcaldía deste Concello e presentaranse no seu Rexistro xeral ou por calquera das formas establecidas no artigo 16 da Lei 39/2015 de 1 de outubro de procedemento administrativo común das administracións públicas. o As solicitudes deberán ir acompañadas da seguinte documentación: · Copia simple do DNI, pasaporte ou documento de identificación. · Copia simple do documento que acredite a titulación universitaria requirida como requisito para acceder ao proceso selectivo. · De ser o caso, copia simple do certificado que acredite ter obtido o Celga 4 ou equivalente, co que quedarán exentos do exame de galego. · Xustificante de pagamento de dereito a exame de acordo coa ordenanza fiscal reguladora que ascende para prazas do grupo A2 á cantidade de 26,44 euros, e que deberá ingresarse no seguinte número de conta do Concello ES74-2080-0208-0131-1000-0059. · Documentación que acredite os méritos alegados para a fase de concurso. A prestación de servizos na Administración deberá acreditarse co certificado de servizos prestados expedido pola administración correspondente. Os servizos na empresa privada acreditaranse co contrato de traballo e informe de vida laboral. · Relación de méritos alegados que acheguen as persoas aspirantes, pola orde que se estable na convocatoria, unindo á devandita relación os documentos xustificativos dos mesmos. o A non presentación da solicitude en tempo e forma suporá a exclusión da persoa aspirante. o Rematado o prazo de presentación de solicitudes, a Alcaldía declarará aprobadas a relación provisoria de persoas admitidas e excluídas, que se publicará no BOP, na páxina web e no taboleiro de anuncios municipal, establecéndose un prazo de 3 días a efectos de reclamacións. Aquelas persoas que no prazo sinalado non resolvan os defectos xustificando o seu dereito a seren admitidas, serán definitivamente excluídas do proceso selectivo. o Logo de rematado o dito prazo, a Alcaldía aprobará a relación definitiva de persoas admitidas e excluídas e determinará, a data e hora de comezo do primeiro exercicio das probas selectivas que se levarán a cabo nas instalacións municipais, así como a relación nominal dos membros que compoñerán o Tribunal cualificador, o cal se publicará na web e no taboleiro de anuncios do Concello. o O feito de figurar incluído na relación de persoas admitidas non prexulga que se lles recoñeza ás persoas interesadas a posesión dos requisitos esixidos no procedemento selectivo convocado, que deberán ser xustificados documentalmente como paso previo ao nomeamento que corresponda. o Contra a resolución na que se declare a lista definitiva de persoas admitidas e excluídas, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso contencioso – administrativo no prazo de dous meses, ante a xurisdición contenciosa-administrativa, contados a partir do seguinte ao da publicación no taboleiro de edictos e na páxina web do concello o Os sucesivos actos e comunicacións que se deriven da celebración deste proceso selectivo faranse públicos a través do taboleiro de edictos da Casa do Concello e tamén na páxina web desta Administración. O tribunal constará dunha Presidencia, tres vogalías e unha Secretaría, que haberán de cumprir os requisitos sinalados no artigo 60 do Real Decreto 5/2015 de 30 de outubro, polo que se aproba o texto refundido da Lei do Estatuto Básico do Empregado Público e demais normativa aplicable. Os tribunais terán a categoría e o dereito a percibir as contía correspondentes, de conformidade co disposto no RD 462/2002 e lexislación complementaria. As persoas que formen parte do tribunal deberán absterse de intervir cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público e no artigo 59.2 da Lei 2/2015 de emprego público de Galicia. A presidencia do tribunal poderá solicitar ás persoas que formen parte do tribunal e ás que actúen como persoal asesor unha declaración expresa de non atoparse en ningunha das circunstancias reflectidas no parágrafo anterior. As persoas aspirantes poderán recusar as integrantes do tribunal, de acordo co establecido no artigo 24 da Lei 40/2015, do 1 de outubro, de réxime xurídico do sector público. A actuación do tribunal axustarase ao disposto para os órganos colexiados na lexislación do procedemento administrativo. O tribunal poderá dispoñer a incorporación aos seus traballos de persoas asesoras, con voz e sen voto, para as probas en que así o estimen necesario ou conveniente, de conformidade co disposto no artigo 13.3 do Real Decreto 364/1995. O tribunal resolverá todas as dúbidas que xurdan en aplicación das presentes bases, así como nos casos non previstos polas elas. O sistema de selección será o de concurso - oposición. As persoas aspirantes terán que facer fronte ao pagamento da taxa estipulada na ordenanza de expedición de documentos (26,44 €) (BOP nº 239 de 18 de outubro de 2000). Unha vez comezado o proceso selectivo, os anuncios de celebración das sucesivas probas, así como as puntuacións de cada exercicio expoñerante no taboleiro de anuncios e na páxina web do Concello. O chamamento para cada exercicio será único. As persoas aspirantes deberán acreditar a súa personalidade coa exhibición do documento de identidade ou pasaporte. As probas terán carácter eliminatorio e na realización dos exercicios garantirase, sempre que sexa posíbel, o anonimato das persoas aspirantes. A puntuación definitiva estará determinada pola suma da puntuación obtida na fase de concurso e na fase de oposición. En caso de empate prevalecerá a puntuación obtida na fase de oposición sobre a fase de concurso. De persistir o empate, prevalecerá a puntuación obtida no apartado de experiencia profesional. Concederase un prazo de 3 días hábiles para efectos de alegacións que se contará dende o día seguinte ao da publicación na páxina web e no taboleiro de anuncios do Concello das puntuacións dos correspondentes exercicios. Unha vez que conclúan os procesos selectivos, o tribunal formulará a súa proposta á Presidencia da Corporación, para aprobar a lista correspondente, que ditará Resolución coa composición da lista de aspirantes obxecto da convocatoria. En todo o non previsto nestas bases, estarase ao disposto na normativa de acceso do persoal empregado público vixente. Así mesmo, estas bases e cantos actos administrativos se deriven desta convocatoria, poderán ser impugnados polas persoas interesadas nos casos e na forma establecidos pola Lei 39/2015, de 1 de outubro, de procedemento administrativo común das Administracións Públicas. O Proceso de selección efectuarase polo sistema de concurso - oposición e desenvolverase en dúas fases: Na fase de concurso asignarase ata un máximo de 40 puntos. A puntuación virá determinada pola acreditación dos seguintes méritos: · Experiencia profesional (máximo 24 puntos): · Antigüidade na Administración local. o 1 punto por ano ata 8 puntos. · Experiencia no desempeño de funcións relacionadas co posto obxecto da convocatoria, 0,60 puntos por mes ata 16 puntos. Acreditarase a través do certificado dos servizos prestados emitido pola Administración correspondente. · Cursos de formación recibidos e acreditados (máximo 12 puntos): - Pola realización de cursos de formación ou perfeccionamento, seminarios ou xornadas relacionados directamente coas funcións do posto de traballo, por cada un deles: o De duración ata 19 horas: 0,20 puntos. o De duración de 20 a 50 horas: 0,40 puntos. o De duración de 51 a 80 horas: 0,80 puntos. o De duración de 81 a 100 horas: 1,60 puntos. o De duración de 101 horas en adiante: 2 puntos Os diplomas, certificados ou documentos que acrediten a realización de cursos deberán expresar a duración en horas e expresar con suficiente claridade o seu contido básico. Se non se indican as horas de duración a puntuación que se outorgará será a mínima de 0,20 puntos por curso, seminario ou xornadas. · Por posuír unha titulación superior á esixida na convocatoria (máximo 2 puntos). · Outros méritos a considerar polo tribunal, en especial a realización de estudos, traballos, actividades de transmisión de coñecementos, agás que sexan propias do posto de traballo (máximo 2 puntos). Na fase de oposición asignarase ata un máximo de 60 puntos. A data, hora e lugar de celebración dos exercicios serán anunciados na páxina web do Concello, así como no taboleiro de edictos, en consonancia coas presentes bases, polo que as persoas aspirantes non serán citadas expresamente para a súa realización. Esta fase consistirá nunha proba práctica e nunha proba de idioma galego, de carácter obrigatorio e eliminatorio. Consistirá na resolución, exposición e defensa dun suposto práctico, ou elaboración dunha memoria, informe ou proxecto vencellado ás funcións da praza a prover. Para a realización desta proba, en función do seu contido, poderán ser utilizados medios propios do Concello. Para realizar este exercicio as persoas aspirantes poderán facer uso dos textos, documentación ou libros de consulta que consideren oportuno sen posibilidade de conexión co exterior, polo que o material a utilizar non poderá ser susceptible da devandita conexión (ordenadores portátiles, teléfonos móbiles, etc.). As persoas aspirantes exporán e defenderán os exercicios na data e lugar que sinale a convocatoria. O tribunal poderá realizar as preguntas relacionadas co desenvolvemento da proba que considere convenientes. O tribunal valorará a capacidade de análise, a sistemática na fundamentación, a formulación de conclusións, a adecuada interpretación da normativa aplicable ao caso concreto e coñecementos teóricos demostrados e a súa explicación ou aplicación razoada no desenvolvemento e resolución do suposto ou supostos prácticos escollidos. A proba cualificarase de 0 a 30 puntos na parte da preparación do suposto, e de 0 a 30 puntos na parte da exposición e defensa, sendo preciso acadar unha puntuación mínima de 30 puntos para superala. O artigo 51.2 da Lei 2/2015, do 29 de abril, do emprego público de Galicia, establece: “(…) para darlle cumprimento á normalización do idioma galego nas Administracións Públicas de Galicia e para garantir o dereito ao uso do galego nas relacións coas Administracións Públicas no ámbito da Comunidade Autónoma, así como a promoción do uso normal do Galego por parte dos poderes públicos de Galicia, nas probas selectivas que se realicen para o acceso aos postos das Administracións Públicas incluídas no ámbito de aplicación desta lei incluirase un exame de galego, agás para aquelas persoas que acrediten o coñecemento dea lingua galega consonte a normativa vixente. As bases das convocatorias dos procesos selectivos establecerán o carácter e, se é o caso, a valoración do coñecemento da lingua galega”. Polo tanto, consistirá en realizar unha proba escrita sobre o coñecemento da lingua galega. As persoas aspirantes deberán traducir un texto, facilitado polo Tribunal, de castelán a galego ou de galego para o castelán. Esta proba terá a duración de 30 minutos e cualificarase de “apto/a” ou “non apto/a”, quedarán eliminadas as persoas aspirantes que non acaden a cualificación de apto ou apta. Estarán exentas da realización deste exercicio as persoas aspirantes que teñan acreditado o coñecemento da lingua galega, mediante a presentación do correspondente certificado de aptitude do curso de perfeccionamento da lingua galega ou Celga 4, dento do prazo de presentación de solicitudes. Concluídas as probas selectivas o Tribunal cualificador formulará proposta de nomeamento da persoa aspirante que reúna a maior puntuación na suma das dúas probas do procedemento de selección – e conte co CELGA 4 ou superara a proba do exercicio de galego -, elevándoa á Alcaldía para o seu nomeamento como persoal funcionario de carreira. A Alcaldía ditará unha resolución aprobando o nomeamento. A resolución publicarase no taboleiro de anuncios e na páxina web do Concello. Á vista da resolución da Alcaldía sobre o nomeamento do persoal funcionario, a persoa seleccionada ten un prazo de tres días hábiles, contados a partir do día seguinte ao desta publicación no taboleiro de anuncios e páxina web do Concello, para presentar no Rexistro do Concello a seguinte documentación: · Fotocopia compulsada do DNI, pasaporte ou documento de identificación. · Fotocopia compulsada da titulación requirida. · Fotocopia compulsada do título de galego Celga 4 ou equivalente. · Informe médico oficial actualizado – polo que non deberá ter unha antigüidade superior a tres meses, contados dende a data de resolución definitiva da Alcaldía na que se aproba a persoa aspirante seleccionada – no que conste que non se padece enfermidade ou eiva física que impida o desenvolvemento das funcións ou tarefas correspondentes ao posto de traballo ao que se opta. · Declaración xurada de non ter sido separado ou separada mediante expediente disciplinario do servizo das Administracións públicas, nin atoparse en situación de inhabilitación para o exercicio das funcións públicas. · Declaración xurada de non estar nalgún dos supostos de incompatibilidades previstos na lexislación vixente. Rematado este prazo e constatando que se achegou a documentación esixida, procederase á toma de posesión no prazo sinalado na resolución da Alcaldía. Se no prazo indicado, non presenta a documentación requirida, ou non toma posesión da praza de persoal funcionario no prazo indicado, quedará sen efecto o nomeamento realizado, ditándose o oportuno decreto da Alcaldía. Dada a actual situación sanitaria provocada pola pandemia do SARSCOVID-19 o Tribunal, a través da súa Presidencia, queda facultado para a adopción de todas as medidas preventivas que se consideren apropiadas para maior seguridade no desenvolvemento do proceso selectivo. Tales medidas aprobadas a través de instrucións, deberán publicarse no taboleiro de edictos e web municipal xunto co chamamento de aspirantes para a realización en modalidade presencial dos exercicios da fase de oposición, sendo de obrigada observancia por parte das persoas aspirantes. No suposto de que algunha persoa aspirante se negue á observancia de calquera das medidas que sexan determinadas para a súa propia seguridade e de terceiros (distanciamento, utilización de máscara homologada ou facilitada pola Administración, instrucións sobre entrada/ saída á sala de exame ou análogas) o Tribunal queda capacitado para determinar que a dita persoa como non presentada, debendo recollelo explicitamente na acta. O Tribunal queda competencialmente capacitado para convocar a realización dalgún ou varios exercicios vía telemática, de contar co programa procedente no momento de chamamento para realización dos exercicios da fase de oposición, debendo publicar tal acordo no taboleiro de edictos e web municipal para xeral coñecemento das persoas aspirante. Calquera acordo e/ou instrución derivada desta excepcional situación poderá ser modificada segundo as recomendacións técnico-sanitarias do momento concreto, contando o Tribunal co asesoramento do Servizo de Prevención por conta allea e do Comité de seguridade e saúde laboral, se for preciso. Para o non previsto nas presentes bases será de aplicación supletorio o establecido na Lei 7/1985, do 2 de abril, Reguladora das Bases de Réxime Local; Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local; Lei 5/1997, do 22 de xullo, de Administración Local de Galicia; Lei 2/2015, do 29 de abril, do Emprego Público de Galicia; Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, así como no resto de normas vixentes de aplicación. O acordo da Alcaldía pola que se aproben as presentes bases pon fin á vía administrativa e contra o mesmo poderase interpoñer recurso contencioso-administrativo no prazo de dous meses a contar dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o establecido no artigo 46.1 da Lei 29/1998, do 13 de xullo, reguladora da Xurisdición Contencioso-Administrativa. Así mesmo, poderase interpoñer recurso potestativo de reposición ante a Alcaldía no prazo dun mes a contar a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 de 124 da Lei 39/2015 do Procedemento Administrativo Común das Administracións Públicas), sen prexuízo de que se poida interpoñer calquera outro que se estime procedente. No caso de que se interpoña recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigos 123 da Lei 39/2015 do Procedemento Administrativo Común das Administracións Públicas). 1. Os contratos das Administracións públicas: Normativa aplicable. Lei de contratos do Sector Público: Disposicións xerais. Réxime xurídico dos contratos das administracións públicas: administrativos, especiais e privados. Requisitos dos contratos da Administración contratante. Entes incluídos e excluídos do ámbito da Lei de Contratos. O órgano de contratación: Especial referencia á Administración Local. Procedemento de contratación: Especial referencia á administración local. O contratista: Capacidade, solvencia, prohibicións, clasificación. A contratación pública socialmente responsable na normativa estatal e europea.2. Os contratos das Administracións Públicas: Xestión orzamentaria e do gasto na Administración Local. Garantías; danos, prexuízos e penalidades económicas; indemnizacións e multas; liquidacións económicas derivadas da finalización ou resolución dos contratos.3. O Dereito orzamentario: concepto e contido. Principios orzamentarios.4. Os tributos: concepto, natureza e clases. A Lei Xeral Tributaria: estrutura. Disposicións xerais do ordenamento tributario: principios xerais: especial referencia ós contados na Constitución. Normas tributarias. A relación xurídico-tributaria. As obrigas tributarias. Os dereitos e garantías dos obrigados tributarios. Feito impoñible. Non suxeición e exención. Xeración. Prescrición.5. Os obrigados tributarios, clases, sucesores, responsables solidarios e subsidiarios. A capacidade de obrar. Representación. Domicilio fiscal. A declaración censual. O deber de expedir en entregar factura de empresarios e profesionais.6. Base impoñible: concepto, clases e métodos de determinación. Base liquidable. Tipo de gravame: concepto e clases:. A débeda tributaria: concepto e compoñentes da mesma.7. Procedemento de xestión tributaria. A liquidación. A declaración tributaria. A consulta tributaria. A proba. Notificacións.8. A extinción da obriga tributaria. O pago: Requisitos, medios e efectos. A imputación de pagos. Outras formas de extinción: Prescrición. Compensación. Condonación. Insolvencia.9. Texto refundido da Lei Reguladora das Facendas Locais.10. A recadación nas Entidades Locais. Órganos de recadación. A delegación da recadación municipal noutras entidades locais. A colaboración en materia de recadación.11. Procedemento de recadación en período voluntario. Especial referencia á recadación dos tributos de retribución periódica e cobramento por recibo. Aprazamento e fraccionamento.12. Procedemento de recadación en período executivo. Procedemento de constrinximento. Carácter do Procedemento. Iniciación. Embargo de bens e dereitos. Alleamento. Remate do procedemento. Tercerías. Procedemento fronte a responsables e sucesores.13. O orzamento xeral das Entidades Locais: Concepto e contido. As bases de execución do orzamento. A elaboración e aprobación do orzamento xeral. A prórroga orzamentaria.14. A estrutura dos Orzamentos das Entidades Locais: Normas aplicables; clasificación de gastos e ingresos.15. Os créditos do orzamento de gastos: Delimitación. Situación. Aplicación orzamentaria. Niveis de vinculación xurídica.16. As modificacións de crédito: Clases. Concepto. financiamento. Tramitación.17. A execución do orzamento de gastos e de ingresos. Fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos.18. Os proxectos de gasto. Os gastos con financiamento afectado. As desviacións de financiamento: Concepto, cálculo e incidencia nas magnitudes resultantes da liquidación.19. A liquidación do orzamento. Tramitación. Os remanentes de crédito. O resultado orzamentario. O remanente de tesourería. Remanente de tesourería para gastos con financiación afectada. Remanente de tesourería para gastos xerais.20. A tesourería das entidades locais. Réxime xurídico. O principio de unidade de caixa. Funcións da tesourería. Organización e situación dos fondos: a caixa e as contas bancarias. O estado de conciliación.21. A realización de pagos: prelación, procedementos e medios de pago. O período medio de pago: cálculo, publicidade e seguimento. Medidas de loita contra a morosidade nas operacións comerciais nas entidades locais. A factura electrónica nas entidades locais. Requisitos da factura.22. A planificación financeira. O plan de disposición de fondos. A rendibilización dos excedentes de tesourería. O risco de tipos de interese nas operacións financeiras.23. O sistema de contabilidade da Administración Local: Normativa reguladora, réximes contables. Especial análise do modelo normal. Documentos e libros contables.24. A responsabilidade contable: concepto e réxime xurídico. O carácter obxectivo da responsabilidade contable. Supostos básicos de responsabilidade contable: alcances contables, malversacións e outros supostos. Compatibilidade con outras clases de responsabilidades. Os suxeitos dos procedementos de responsabilidade contable.25. A conta xeral das Entidades Locais. Os estados e contas anuais e anexos da Entidade Local e os seus organismos autónomos: Contido e xustificación. As contas das sociedades mercantís. Tramitación da Conta Xeral.26. O control interno da actividade económico-financeira das entidades locais e dos seus entes dependentes. A función interventora: Ámbito subxectivo. Ámbito obxectivo e modalidades. Os reparos. Os controles financeiros de eficacia e eficiencia.27. O control externo da actividade económico-financeira. A fiscalización das entidades locais polo tribunal de contas e os órganos de control das Comunidades Autónomas.28. Os recursos das Facendas Locais. Recursos dos Municipios. Recursos das Provincias. Recursos de outras entidades locais. Os ingresos de dereito privado. As subvencións e outros ingresos de dereito público.29. Participación dos Municipios e Provincias nos tributos do Estado e das Comunidades Autónomas. Cooperación do Estado e das Comunidades Autónomas nas inversións das Entidades Locais. Os fondos da Unión europea para Entidades Locais.30. O Crédito Local. Clases de operacións de crédito. Natureza xurídica dos contratos. Tramitación. As operacións de crédito a medio e longo prazo. Finalidade. Duración. Competencia. Límites e requisitos. Concesión de avales polas Entidades Locais.31. Os tributos locais: Principios. A potestade regulamentaria das entidades locais en materia tributaria: Contido das ordenanzas fiscais. Tramitación e réxime de impugnación dos actos de imposición e ordenación dos tributos.32. A xestión, inspección e recadación dos recursos locais. A revisión en vía administrativa. Xestión e recadación de recursos por conta de outros entes públicos.33. O Imposto sobre Bens Inmobles. Natureza. Feito Impoñible. Suxeito Pasivo. Exencións e bonificacións. Base Impoñible. Base Liquidable. Cota. Xeración. Período Impositivo. Xestión Catastral. Xestión Tributaria. Inspección Catastral.34. O Imposto sobre Actividades Económicas. Natureza. Feito Impoñible. Suxeito Pasivo. Exencións. Cota: Tarifas. Xeración e período impositivo. Xestión censual. Xestión tributaria. Inspección Censual.35. O Imposto sobre Vehículos de Tracción Mecánica. Natureza. Feito Impoñible. Suxeito Pasivo. Base Impoñible. Cota. Xeración. Xestión.36. O Imposto sobre Construcións, Instalacións e Obras. Natureza. Feito Impoñible. Suxeito Pasivo. Base Impoñible. Cota. Xeración. Xestión.37. O Imposto sobre o Incremento do Valor dos Terreos de Natureza Urbana. Natureza. Feito Impoñible. Suxeito Pasivo. Base Impoñible. Cota. Xeración. Xestión.38. As taxas e prezos públicos: Réxime xurídico. As taxas. Concepto. Feito Impoñible. Suxeito Pasivo. Xeración. Base Impoñible. Tipo de gravame. Débeda tributaria. Os prezos públicos. Concepto. Obrigados ao pago. Contía. Xeración.39. As contribucións especiais. Concepto. Criterios de reparto. Anticipo e aprazamento de cotas. Colaboración Cidadá. Cotas de urbanización.40. A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.41. O persoal ao servizo das corporacións locais: Clases e réxime xurídico. A función pública local: Clases de funcionarios locais. Os instrumentos de ordenación de persoal: cadro de persoal e relacións de postos de traballo. Os instrumentos reguladores dos recursos humanos: Oferta de emprego, plans de emprego e outros sistemas de racionalización.42. O acceso aos empregos locais, principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo. As situacións administrativas dos funcionarios locais.43. Dereitos dos funcionarios públicos. Retribucións. Licencias e permisos. Dereitos sindicais e de representación. Deberes dos funcionarios públicos. Responsabilidade. Incompatibilidade. Réxime disciplinario.44. Persoal laboral: Réxime xurídico. Tipos de contratos laborais. Extinción da relación laboral.45. As retribucións dos empregados públicos. Réxime xurídico. Conceptos retributivos: determinación das contías e incrementos retributivos. Lei 11/2020, do 30 de decembro, de Presupostos Xerais do Estado para o ano 2021. As indemnizacións por razón de servizo. A nómina: elaboración e cálculo. O salario mínimo interprofesional. Altas, baixas e modificacións nas nóminas: a súa xustificación.46. Percepcións suxeitas e non suxeitas a cotización. Deducións. Achega do empregado público ás cotas da Seguridade Social. Retención do IRPF. Cálculo e aplicación. Outras deducións. Embargos de salarios. Declaracións á axencia tributaria.47. Seguridade Social: réxime xeral, afiliación, altas, baixas e variacións de datos. Determinación das bases de cotización. A cotización nas situacións de incapacidade temporal, maternidade, paternidade, riscos durante o embarazo. Cotización por desemprego. Fondo de garantía salarial e formación profesional. Cotización o réxime de accidentes de traballo e enfermidades profesionais. Cotización adicional por horas extraordinarias. D./D.ª _____________________________________________________________________ con DNI ____________________, con enderezo a efectos de notificación en __________________________________________________________________, teléfono ______________________; correo electrónico ________________________________________________________ 1. Que tiven coñecemento da convocatoria anunciada polo Concello de San Sadurniño para a contratación como persoal funcionario de carreira.2. Que coñezo e acepto as bases que rexen a dita contratación e que reúno os requisitos esixidos.3. Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4. Que desexo tomar parte na convocatoria para o que achego os documentos solicitados na base 4.ª. 5. Que achega documentación acreditativa de ter aboado o importe a que ascenden os dereitos de exame.6. Que declara formalmente, baixo xuramento, ou promesa, non haber sido separado mediante expediente disciplinario, do servizo das Administracións Públicas, nin se atopar inhabilitado para o exercicio de funcións públicas e de non atoparse incurso en ningunha causa de incapacidade e incompatibilidade de conformidade coa lexislación aplicable.7. Que autoriza a utilización do teléfono e o correo electrónico indicados na presente solicitude para a recepción de información e solicitudes relacionadas co proceso selectivo de que se trata. Por iso, SOLICITO: Ser admitido/a no correspondente proceso selectivo. O abaixo fírmante declara baixo a súa responsabilidade que son certos todos os datos facilitados na presente solicitude e que reúne todas e cada unha das condicións e requisitos esixidos para participar na presente convocatoria, así como que acata integramente o contido das bases. San Sadurniño, ____ de _____________ de 2021. Sinatura: __________________________________ ALCALDE-PRESIDENTE DO CONCELLO DE SAN SADURNIÑO.” San Sadurniño, 22 de xuño de 2021. O Alcalde, Secundino García Casal.